
‘Gan ddefnyddio fframwaith Entrecomp, gwerthuswch yn feirniadol eich creadigrwydd a'ch menter eich hun ac ystyried sut y gallech chi ddatblygu sgiliau creadigol a mentrus dysgwyr cynradd trwy'ch addysgeg eich hun.’

Cyflwyniad
Bwriadaf drafod ac asesu yr hyn a olygir gan greadigrwydd a menter unigolyn, a sut i’w mesur. Defnyddir y fframwaith Entrecomp i gyflawni hyn. Heb ameuhaeth, mi fydd sgiliau creadigrwydd a menter yn hollbwysig ar gyfer y dyfodol yn enwedig wrth ystyried rhagolwg sgiliau 2022 y World Economic Forum (2018). Ni fydd creadigrwydd yn serennu ymhlith yr holl sgiliau ond yn sicr maent yn plethu trwyddynt.
Wrth i’r cwricwlwm newydd ddatblygu yng Nghymru, cysyllta agweddau creadigrwydd â’r dogfennau draft. Noda Donaldson (2015) dibenion i amlinellu pa fath o ddysgwyr y bydd plant Cymru trwy’r addysgeg newydd. Un o’r dibenion yw y byddant yn ‘gyfranwyr mentrus a chreadigol’ , heb gysylltiad uniongyrchol â’r sgiliau 2022, yn barod y mae unigolion yn gweld pwysigrwydd creadigrwydd i addysg y dyfodol. Dengys y National Advisory Committee on Creative and Cultural Eduction (1999) ‘ young people’s creative abilities are most likely to be developed in an atmosphere in which the teacher’s creative abilities are properly engaged’, gellir ddefnyddio’r cysyniad yma a’i gysylltu â datblygiad proffesiynol a phersonol athrawon Cymru,  yn ystod y cyfnod nesaf o dreialu ac ymgorffori’r cwricwlwm newydd i'w dosbarthiadau ac ysgolion.
Beth yw Creadigrwydd?
Gellir ddiffinio creadigrwydd fel ystod o ffurfiau, fel y amlyga Crafft et al (2001) mae diffinaid yn cysyniad gwibiog ac hyd yn oed pan mae yna ddiffinaid clir ar gael, fe all unigolion eu dehongli mewn modd gwahanol. Cysyllta’r diffiniad cyntaf gan Woods (1995) ag addysg drwy nodi’r gwahaniaeth rhwng addysgu’n greadigol ac addysgu am greadigrwydd. ‘Using imaginative approaches to make learning more interesting and effective’ yw ystyr dysgu’n greadigol. Gwelir gofyn yma i’r athro creu gwersi creadigol drwy ddefnyddio addysgeg gwahanol, a sichrau bod adnoddau newydd ar gael neu hyd yn oed symud y dysgu i ddosbarth, adeilad, neu tu allan. Yna ‘ forms of teaching that are intended to develop young peoples own creative thinking or behaviour’ yw ystyr addysgu am greadigrwydd, felly bwriad nodau ac amcanion y gwersi fydd datblygu sgil creadigol.
Awgryma pwysigrwydd i’r athro adnabod yn eu cynllunio os mae’r wers yn greadigol ac os maent yn hybu creadigrwydd, er hyn amlyga Robson et al (2005) nad yw creadigrwydd i’w weld fel elfen bwysig i gynlluniau gwersi athrawon. A’i oherwydd gofynion y cwricwlwm, y fath o athro a’r fath o ysgol, sy’n gyrru’r gred nad yw creadigrwydd yn bwysig?
‘Creativity and imagination are thinking skills that young childen possess innately but can fail to be nurtured in the classroom’(Robson et al, 2005) a ‘non creative behaviour is learned’ (Land & Jarman, 1993). Cysyllta hyn â data George Land a Beth Jarman (1993) sy’n cyfleu bod canran creadigrwydd unigolyn yn gostwng wrth aeddfedu. Gellir dweud dyma’r rheswm pam nad yw creadigrwydd yn cael eu magu yn y dosbarth, oherwydd bod lefel creadigrwydd yr athro yn is iawn wrth feddwl a chynllunio gwersi. Yn ôl y data, yr amser y mae unigolyn mwyaf creadigol yw pum mlwydd oed (98%) yna yn lleihau i 30%, 12% ac yna 2% gydag oedolaeth. Disgrifir hwn fel sefyllfa ysgol gynradd, gwêl newid syfrdanol o gyfnod sylfaen i gyfnod allweddol dau o ran agwedd greadigol.
Cyflea Guilford (nodwyd yn teachthought, 2018) dwy fath o feddwl wrth fod yn greadigol, dargyfeiriol a chydgyfeiriol. Defnyddio dychymyg yw prif sylfaen meddwl dargyfeiriol, defnyddir broses i gynhyrchu syniadau creadigol lle nad oes ateb anghywir. Ar y llaw arall, sylfaen meddwl cydgyfeiriol yw datrys a rhoi ateb cywir i gwestiynau. Dilynir camau rhesymegol wrth feddwl yn gydgyfeiriol i ddatrys problemau. I ategu at ddata Land a Jarman (1993) y dylai athrawon cyfnod allweddol dau hybu meddwl dargyfeiriol yn fwy yn lle cau ac atal dychymyg. Amlyga Torrence (1966,1974) fe all canlyniadau meddwl cydgyfeiriol a dargyfeiriol cael eu hasesu trwy bedwar cydran: rhuglder, hyblygrwydd, ymhelaethu a gwreiddioldeb. Gellir cyflwyno hyn ar lawr y dosbarth yng nghyd ag arferion y meddwl (Costa & Kallick, 2008) lle y bydd plant yn ymwybodol ar ba elfen o greadigrwydd maent yn datblygu neu ddefnyddio i ddatrys y broblem. ‘We are interested in observing how students produce knowledge rather than how they merely reproduce knowledge’ (Costa & Kallick, 2008).
Dechreuodd ymchwil mewn i bersonoliaeth creadigrwydd â gwaith Guilford yn y 1950au ond erbyn 1992 nodir ymchwiliwr (nodwyd yn Cox, 2019) naw elfen i bersonoliaeth. Enghraifft yw cymhelliad cryf, annibyniaeth, didwylledd a chwilfrydedd. Er hyn, dadleua Ken Robinson (2007) bod ysgolion yn lladd creadigrwydd a pheidio a’i hannog na’i hybu. Felly’n cytuno a chanlyniadau Land a Jarman unwaith eto, lle mae’n glir bod creadigrwydd yn diflannu wrth aeddfedu. Yn ychwanegol nodir Craft et al (2001) bod ffactorau cymdeithasol yn cael effaith ar greadigrwydd personol unigolyn, wedi hyn rhaid sicrhau bod agwedd creadigol gwahanol gan bawb.
Proses niwrolegol yw meddwl yn greadigol oherwydd wrth i weithgaredd digwydd y bydd amleddau gwahanol yn digwydd yn yr ymennydd. Wrth feddwl yn ddargyfeiriol a chydgyfeiriol, amledd gamma sy’n gweithio ac yna wrth ddilyn awgrymiad Oppezzo (2014) o gerdded i gynhyrchu syniadau creadigol,  fe fydd amledd alpha yn gweithio. Gellir gweld yn glir mai broses llawer fwy na rhywbeth creadigol yw creadigrwydd.
‘Discovery consists of looking at the same thing as everyone else and thinking something different’ (Van Oech, 1983) cysyllta hyn â feddwl dargyfeiriol wrth gasglu syniadau newydd cyn cwtogi lawr i un. Cyflea Cropley (2001) bod trafodaethau ynglŷn â chreadigrwydd yn addysg yn cysylltu seicoleg â’r ffocws o greadigrwydd fel ‘cause rather than as an effect’. Fe all hyn ategu at swyddogaeth y ‘dorsolateral prefrontal cortex’ (Cox, 2019) sef rhan o’r ymennydd sy’n datblygu i fod yn systematig ac yn eu hatal i fod yn greadigol. Yn ychwanegol mae’r rhan hefyd yn atal unrhyw wybodaeth synhwyraidd, felly’n barod yn gwahanu dysgwyr gweledol a chlywedol.
I ategu’r syniad o seicoleg yn gysylltiedig â chreadigrwydd, amlygir gwefan teach thought bod ymchwil niwrolegol i greadigrwydd yn cysylltu elfennau yma â sylfaen greadigrwydd sef deallusrwydd, academaidd, cymdeithasol a llwyddiant emosiynol,  sy’n cyflawniad i’r sgiliau a fydd angen ar gyfer ungiolion o’r ugeinfed ganrif. Noda hefyd y bydd datblygiad yma’n cefnogi sgiliau prosesu gwybodaeth uwch megis, technoleg gwybodaeth a sgiliau cyfathrebu uwch.
Beth yw Menter a Sgiliau Entrepreneuriaeth?
Rhaid ystyried menter ac entrepreneuriaeth fel dau brif ffocws ac nid dau beth ar wahân. Defnyddir sgiliau'r ddau ffocws ym myd addysg a busnes. ‘In the global economies, the capacity to generate and implement new ideas is vital to economic competitiveness’, amlyga hyn gan Craft et al (2001). Pwysleisia nid yn unig yr angen i greu a datblygu syniadau newydd ond yn ogystal mae angen y sgiliau i weithredu’r syniad.
Gwêl menter fel y syniad gwreiddiol ac yna’r gweithrediad yw'r entrepreneuriaeth. Ar y llaw arall, os ystyrir addysg menter yw’r broses sy’n hybu disgyblion â gallu uwch i gynhyrchu syniadau a defnyddio eu sgiliau i weithredu’r syniad fel sonia Craft et al (2001). Yna’r sgil addysg o entrepreneuriaeth yw rôl yr athro i rannu gwybodaeth a nodweddion i’r disgyblion er mwyn iddynt gymhwyso’r medrau i greu busnes neu gynnyrch newydd. Rhaid plethu’r ddau, gellir dweud nad yw unigolyn yn hollol lwyddiannus os nad yw’r ddau sgil yn gadarn.
Yr athroniaeth tu ôl sail sgiliau menter ac entrepreneuriaeth yw tair agwedd o reoli dysgu annibynnol dysgwyr. Pedagogaeth, Androgogaeth a Heutagogaeth. Gwêl camau annibyniaeth yn eu dysgu yn datblygu trwy’r tair agwedd. Yn gyntaf, pedagogaeth yw disgybl yn arwain y dysgu ar ôl cyfraniad gan yr athro. Yn ail, androgogaeth yw oedolion yn dysgu, bydd rôl yr athro yma’n newid i hwyluswr a bydd disgwyl am ychydig o annibyniaeth wrth gwblhau’r gwaith. Yn olaf, heutogogaeth yw dysgu llwyr annibynnol gan y dysgwr. Y bydd cyfraniad cymorth wrth yr athro yn hybu’r camau nesaf ond pob penderfyniad sydd angen gwneud, rhaid i’r dysgwr eu cyflawni.
Cyfeirir at ymchwil gan Adobe (2012) am fwlch creadigol. Amlygir bod wyth allan o ddeg person yn teimlo bod agor eu creadigrwydd yn hanfodol i ddatblygiad twf economaidd. I unigolyn llwyddo yn y maes rhaid bod athro neu fentor wedi hybu’r creadigrwydd a’r meddwl dargyfeiriol yn drylwyr. Heb y sgiliau yma gwelir llawer bod dangos creadigrwydd yn anodd i wneud, gan nodi bod dim ond un o bob pedwar unigolyn yn credu eu bod nhw’n byw eu llawn botensial creadigrwydd. Pwysleisir agwedd o’r astudiaeth am bryderon addysg lle mae hanner a gofynnwyd yn teimlo bod addysg yn atal eu creadigrwydd, cysyllta hyn ag araith Ken Robinson ‘Do schools kill creativity’.
Disgrifir gwefan Collingwood College (2020) bod addysg entrepreneuriaeth yn darparu cyfleoedd i ddisgyblion datblygu eu hagwedd, gwybodaeth a sgiliau. Cysyllta’r agwedd â chreadigrwydd yn chware rhan benodol yn y byd menter a busnes gan Cropley (2001) ‘ discussions of creativity have become prominent in business’.
Manteision
Gwêl ystod eang o fanteision i addysgu’n greadigol. O ganlyniad i sicrhau bod eu cyflogwyr yn manteisio ar eu creadigrwydd, creodd George Land prawf i NASA i gyflogi unigolion a oedd â gallu da ond yn ogystal y medrau i ddatrys problemau. O ganlyniad i hyn a sut mae’r byd yn datblygu mae’n hollbwysig bod sgiliau creadigol a menter yn cael eu datblygu yn yr ysgolion ar gyfer swyddi’r dyfodol.
Esbonia Ken Robinson (2007) yn ei araith ‘creativity now is as important in education as literacy and we should treat it with the same status’. Teimlaf fod rhesymeg ein cwricwlwm newydd wir yn adlewyrchu hyn wrth sicrhau bod pob elfen sylfaenol i fywyd yn cael yr un ffocws a datblygiad.
Mynnir nad yw pob athro yn trosglwyddo creadigrwydd tu hwnt i gerdd neu gelf, o ganlyniad i hyn mae’n atal creadigrwydd i rannau arall o’r cwricwlwm. Awgrymir teachthought (2019) bod creadigrwydd yn mynd law yn llaw a gwybodaeth dechnolegol, felly dylid eu defnyddio ym mhob agwedd ysgol gan gynnwys y pynciau S.T.E.M. Yn ogystal rhaid nodi nad yw creadigrwydd yn gyfyng i unrhyw bwnc, mae’n drosglwyddadwy.
Amlinella Duckworth (2019) deuddeg mantais o greadigrwydd yn y dosbarth. Dewiswyd pedwar sy’n cysylltu â dibenion Donaldson (2015) sef:
· Amlddisgyblaethol
· Hybu sgiliau meddwl a datrys problemau
· Gwella gallu i ffocysu
· Dysgwyr gydol oes
Teimlir bod y rhain yn fantais a fydd yn gwella sgiliau creadigrwydd a menter y dysgwyr gan gysylltu nôl â Guilford a meddwl dargyfeiriol, mae sicrhau ffocws ar bob syniad yn bwysig cyn symud i feddwl cydgyfeiriol.
Yn sicr, rhaid i ddata dangos bod yna newid i addysg disgyblion wrth gyflwyno elfennau creadigol i’r gwersi. Dangosir canlyniadau o raglen partneriaeth greadigol well safonau yn llythrennedd, ysgrifennu a siarad yr ysgolion a oedd yng nghlwm â’r rhaglen.
Cyfyngiadau
Os gofynnir mwyafrif o athrawon pam nad ydynt yn defnyddio creadigrwydd yn eu gwersi atebir nifer fawr â, mae gofynnion statudol y cwricwlwm a disgwyliadau’r llywodraeth yn cymryd i ffwrdd o allu eu defnyddio a’i hymgorffori (BBC, 2009).
Cyfyng arall sy’n atal yr addysgu o greadigrwydd yw nad oes gytundeb penodol ar beth yn union yw creadigrwydd yn yr ysgol gynradd (Research Gate, 2016). Nodir anghysondeb rhwng y modylau gwahanol ar gyfer asesu a defnyddio elfennau creadigol megis tacsonomeg bloom, hetiau DeBono i enwi ond ychydig. Agwedd pwysig sy’n ffactor ar gyfer sut mae creadigrwydd yn cael ei gyflwyno yn y dosbarth yw cred bersonol yr athro, os nad yw’r athro yn hyderus yng nghreadigrwydd eu hun ni fydd y disgyblion yn gweld pwrpas. Ar y llaw arall os mae hyder gan yr athro mi fydd elfennau yn cael eu hymgorffori a datblygu ar sail eu ffocws. Cysyllta hyn â Cremins a Barnes (2018) lle nodir mai hyder athro sy’n hybu neu’n atal creadigrwydd disgyblion.
Yr agwedd olaf sy’n gyfyng i lawer o addysgwyr yw’r ffordd orau i asesu neu profi creadigrwydd unigolyn. Yn sicr, mae digon o ymchwil ar y maes yma ond os nad yw’r ysgol yn un greadigol ni fydd polisi i ddilyn. ‘Creative teachers are creative role models themselves’ (Sternberg, nodwyd yn Cremins a Barnes, 2018).
Dywed Robinson (2007) ‘Picasso once said that all children are born artists. The problem is to remain an artist as we grow up. I believe passionately that we don’t grow into creativity, we grow out of it. We are educated out of it’. Dyma gyfyng arall oherwydd prinder yn hyder athrawon i addysgu’n greadigol, yr arfer dyddiol gan ddysgwyr bydd i feddwl yn gydgyfeiriol’n syth.
Fy Nghreadigrwydd fel Athrawes
Teimlaf fy mod yn ceisio defnyddio agweddau o greadigrwydd yn fy ngwersi yn ystod ymarfer dysgu. Serch hyn, nad wyf bob tro yn meddwl am greadigrwydd wrth gynllunio. Yn ystod y modiwl, yn sicr rwyf wedi newid fy rhagolwg ar beth sy’n gwneud unigolyn yn greadigol. O ganlyniad i hyn teimlaf fy mod wedi colli allan ar adegau i ddatblygu creadigrwydd rhai o’r disgyblion a oedd yn fy nosbarthiadau, oherwydd cysylltais creadigrwydd â cherdd a chelf a nid â phynciau eraill.
Hoffwn ymestyn fy nghreadigrwydd personol erbyn diwedd y cyfnod nesaf, felly bwriadaf ystyried fy lefelau ar yr Entrecomp (2016) a hefyd ystyried fy sgiliau personol a’r disgyblion o ran creadigrwydd a menter. Gan amlaf defnyddir dull trawsgwricwlaidd i gynllunio ar gyfer y tymor, gellir dweud bod hyn yn greadigol wrth feddwl am lawer o syniadau ac yna defnyddio fy meddwl cydgyfeiriol i gwtogi’r syniadau i bob maes dysgu.
Yn ein byd heddiw mae gofyn mawr i sicrhau ymgysylltiad dysgwyr â gwaith trwy dechnoleg a gwersi mwy ymarferol. Yn ogystal, dangos pwrpas i bob gwers a bob darn o wybodaeth. Dywedaf mai’r maes pwysicaf i mi ddangos ei phwrpas yw mathemateg oherwydd nad oeddwn yn meddwl bod pwrpas iddo yn y gorffennol. Defnyddiaf thema sy’n debyg i realiti’r byd go iawn, er enghraifft amser. Cynlluniaf wersi amser ar sail amserlenni trên a meysydd awyr. Crëwyd y gwersi’n greadigol technolegol oherwydd roedd gofyn iddynt ddefnyddio sgiliau technoleg i chwilio am amserlenni ac yna creu taenlen Excel ar ddiwedd y thema. Dangosa’r taenlennu y gwahaniaeth amser o gyrraedd un lleoliad ac yna’n symud i leoliad arall.
Yn anffodus ni chafwyd cyfle i ymestyn sgiliau celf y disgyblion oherwydd rôl yr athro dosbarth oedd hynny ond gwelaf ddulliau gwahanol yn cael eu defnyddio gan y disgyblion i gwblhau’r gwaith. Teimlaf fod hyn yn agwedd o sgiliau menter efallai elfen heutagogaeth. Ymestynnaf ar fy nghreadigrwydd ymhellach wrth ystyried fy lefelau ar yr entrecomp yn gyflawn a’r lefelau unigol ar bob adran o fewn yr entrecomp.
Beth yw’r Entrecomp?
Gofynnir y comisiwn Ewropeaidd am rannu agenda newydd ar gyfer sgiliau i wella cyflogadwyedd ac awydd cystadlu unigolion Ewrop. Dechreuodd gwaith ar yr entrecomp yng nghyd â gwaith yr undeb Ewropeaidd o rannu wyth deilliant ar gyfer dysgu gydol oes.
Rhannwyd yr entrecomp i dri chategori a phymtheg elfen i gyd yn ymwneud â sgiliau entrepreneuriaeth a creadigol ar gyfer y dyfodol. Dangosir yr entrecomp y deilliannau sy’n gwneud unigolyn yn entrepreneuriol. Gweithir unigolion ar yr entrecomp law yn llaw â gwaith datblygiadol y digicomp a fydd yn helpu lleoliadau gwella eu sgiliau menter a chymhwysedd digidol trwy’r ddau fframwaith.
Wrth ystyried y fframwaith ac asesu fy hun cwympwyd i’r lefel 4 yn gyffredinol ar draws y categorïau sef y gromfach ganolradd. Bwriadaf siarad fwy am fy lefelau penodol ar gyfer yr elfennau a’r sgiliau islaw, yn ystod fy asesiad dwys o dair elfen.
Er bod creadigrwydd yn ymddangos fel elfen unigol yn y fframwaith, gwêl cysylltiadau iddo ym mhob elfen a sgil ar draws y fframwaith. Enghraifft yw un, manteisio ar gyfleoedd lle dwedir ‘use your imagination and abilities to identify opportunities for creative value’. Er nad yw’r elfen yn cynnig creadigrwydd mae agwedd ohono wedi’i ymgorffori. Enghraifft arall yw’r elfen gwerthfawrogi syniadau, defnyddir ei eiriau ‘share and protect ideas’. Cysyllta hyn ag arferion y meddwl o gydweithio i rannu a chynhyrchu syniadau.
Y Fframwaith Entrecomp
Ar y tabl entrecomp teimlaf fy mod wedi cyrraedd lefel 4 yn y categori creadigrwydd a’r elfen ‘be curious and open’, oherwydd rwyf ar bob achlysur yn ceisio defnyddio gwahanol ddulliau i lwyddo ym meysydd gwahanol. Enghraifft yw wrth adolygu ar gyfer arholiad, dechreuaf trwy nodi pob darn o wybodaeth berthnasol i’r thema neu bwnc ar ddarn o A3. Yna ar ôl adolygu’r darnau byddaf yn lleihau’r wybodaeth i brif bwyntiau ar gardiau fflach. Ar adegau nad yw’r broses yma’n llwyddiannus felly rhaid meddwl am ddull newydd, mwyafrif o’r amser ailadrodd y broses o ddarllen ydy’r ateb. Er hyn, teimlaf fy mod i yn ‘actively searching for new solutions that meet my needs’ (Bacigalupo et al, 2016)
Enghraifft arall o’r elfen yma yw pan fyddaf yn ymarfer darn o gerddoriaeth ar y delyn. Penderfynaf ar yr adran anoddach yn y darn i ymarfer a’i thorri lawr i adrannau bach. Wrth ailadrodd yr un symudiad mae’r bysedd yn dod yn gyfarwydd â’r rhythm, os nad yw hyn yn llwyddo, yng nghyd â’r athrawes rhaid feddwl am ffordd arall o sicrhau’r dysgu. Gellir dweud fy mod yn defnyddio arferion y meddwl yma o gydweithio a chategori arall o’r fframwaith sef  gweithio gydag eraill.
Targed: Lefel 5, darganfod syniadau ychwanegol i wella fy mhroses creadigol megis darllen am greadigrwydd a gweithredu’r syniadau yn y dosbarth neu yn fy mywyd o ddydd i ddydd.
Yr ail gategori hoffwn drafod yw gwerthfawrogi syniadau, nodaf fy mod wedi cyrraedd                          lefel 2 ar gyfer yr elfen ‘share and protect ideas’. Teimlaf werth gynhyrchu syniadau mewn grŵp rwyf yn rhannu ac yn gwrando ar syniadau pawb i sicrhau cyfraniad teg. Nodir y disgrifiad am gyfreithiau hawlfraint, dyma’r rhan lleiaf hyderus i mi yn bersonol. Mae’n glir i mi wrth feddwl am waith grŵp ei bod yn bwysig i rannu syniadau a gwerthfawrogi pob un,  wrth feddwl yn ddargyfeiriol ac yna’n gydgyfeiriol. Ar adegau mae angen unigolyn i gymrud reolaeth a dweud mai hwn yw’r syniad terfynol.
Enghraifft o hyn ar ymarfer dysgu yw casglu syniadau ar gyfer gwersi yn unigol ac yna rhannu gyda’r athro neu athrawon. Yn aml, mae’r syniadau yn cael eu gwerthfawrogi ond ar adegau rhaid cydweithio i adeiladu ar y syniad gan dderbyn cymorth a thargedau gan yr athro.
Oherwydd bod y fframwaith wedi’i arwain at gwmnïoedd a phob busnes, nad yw’r lefel uwch wir yn berthnasol i rôl athrawes. Wedi hyn, gall disgrifiad y lefel cael ei drosglwyddo i wers cymhwysedd digidol lle nod y wers yw sicrhau bod y disgyblion yn deall hawlfreintiau gwahanol a phwy sy’n gyfrifol amdanynt.
Targed: Lefel 3, y gallu i ddweud y gwahaniaeth rhwng hawlfreintiau gwahanol a sut maent yn cael eu defnyddio. Bwriadaf wneud hyn trwy gynllunio gwersi cymhwysedd digidol i ddatblygu lefelau’r plant yng nghyd a fy lefelau personol.
Y trydydd gategori hoffwn drafod yw cymhelliant a dyfalbarhad a’r elfen ‘focus on what keeps you motivated’. Penderfynais fy mod wedi cyrraedd lefel 5 ar gyfer y rhan yma. Y rhesymau dros hyn yw fy mod yn creu rhestr ar gyfer popeth i sicrhau fy mod yn ei chyflawni erbyn diwedd y dydd neu diwedd yr wythnos. Gwelaf, ar ymarfer dysgu bod hyn yn cadw ffocws ar y camau dilynol. Yn ogystal mae cadw rhestr ticio wrth ysgrifennu traethawd academaidd yn helpu llawer oherwydd mae’r cyfrif geiriau wedi’i rhannu ac nad yw’n ddychrynllyd. Yn aml, os mae’r gwaith yn straen ac mae’r ffocws yn dechrau diflannu byddaf yn symud allan o’r ardal gwaith a mynd am dro, gwrando ar gerddoriaeth neu hyd yn oed mynd i’r ganolfan hamdden i ryddhau egni er mwyn cadw ffocws ar y dasg.
Rheswm arall fy mod wedi nodi lefel 5 yw oherwydd rwyf yn cyflawni taflen BWA ar ddiwedd pob wythnos o addysgu. Wrth ei gyflawni mae’n nodi’n glir y camau nesaf sydd angen ar y wers, disgybl neu addysgeg fi fy hun. Teimlaf fod y taflenni yn werthfawr i gadw ffocws a chymhelliant.
Y rheswm olaf yw fy mod yn nodi targedau personol, boed yn dargedau ymarfer dysgu wedi’u cytuno gan yr athro neu dargedau dyddiol er mwyn cadw’r cymhelliant. Heb y targedau personol mae’n hawdd colli trywydd o’r gwaith neu’r dasg. Yn bersonol, mae cymhelliant a dyfalbarhad yn hollbwysig i ddydd ac wythnos unrhyw unigolyn.
Targed: Lefel 6, creu strategaethau i gadw cymhelliant a dyfalbarhad tîm neu yn fy achos i y dosbarth. Rhannaf dargedau i bob unigolyn a gwneud ymchwil ar strategaethau grŵp i gadw mathau gwahanol o ddyfalbarhad a chymhelliant.
Nodaf darged cyffredinol ar draws y tair categori. Hoffwn dargedu fy hun i feddwl am sut i ddatblygu creaidgrwydd grŵp o bobl ac yna parchu syniadau a chadw cymhelliant i’w gweithredu. Teimlaf y ffordd orau i wneud hyn yw nid drwy asesiad yr entrecomp, ond model newydd sef y peiriant arloesi gan Tina Seelig (2012).
Manteision ac Anfanteision yr Entrecomp
Gwêl bod yr entrecomp yn cwmpasu llawer o sgiliau o fewn yr adrannau. Felly hyn mae’n dwys iawn o ran torri lawr y sgiliau i bobl gael mesur eu hun tuag atynt. Defnyddir sgil cymhelliant a dyfalbarhad â disgyblion ifanc i ddangos bod dyfalbarhau gyda rhywbeth yn hollbwysig, a bod methiant yn naturiol. Yn ogystal gellir defnyddio’r lefelau uwch i benodi targed i ddisgyblion er mwyn iddynt ymarfer eu dyfalbarhad dan arweiniad yr athro dosbarth ac iddynt anelu at darged.
Mae’n bwysig i nodi bod lefelau'r entrecomp yn berthnasol ac yn unigryw i bawb oherwydd y bydd rhagolwg un unigolyn ar eu creadigrwydd yn wahanol i ragolwg unigolyn arall. Defnyddir yn benodol hunan asesiad yng nghyd â’r entrecomp. Gwêl yn anodd mesur unigolyn yn gywir ac yn drylwyr ar yr holl adrannau felly teimlaf ei fod yn well fel model hunan asesiad.
Cymherir adrannau a sgiliau’r entrecomp i ddibenion Donaldson (2015) o’r cwricwlwm newydd. Awgryma fe ddylid dysgwyr fod yn ‘ddysgwyr uchelgeisiol, galluog’ , yn ‘gyfranwyr mentrus, creadigol’, yn ‘ddinasyddion egwyddorol gwybodus’ ac ‘unigolion iach a hyderus’. Dangosir yr entrecomp nodweddion tebyg i’r dibenion megis meddwl moesegol a chynaliadwy, creadigrwydd, manteisio ar gyfleoedd a chyweithio gydag eraill.
Ar y llaw arall, teimlir bod y sgiliau unigol o fewn yr adrannau yn rhy gyfyng i ffocws busnes na ffocws creadigrwydd disgybl. Ni fydd yr entrecomp yn fframwaith i ddisgyblion defnyddio’n annibynnol oherwydd mae’r terminoleg yn rhy gyfoethog ac eto yn gysylltiedig â busnes.
Nid yw’r fframwaith yn addas i blant ifanc ysgolion cynradd oherwydd ei fod yn ddwys iawn ac yn rhy uchelgeisiol i anelu am y lefelau uwch megis pedwar i chwech. Efallai cartref gorau'r entrecomp yw disgyblion hyn ysgolion uwchradd sydd ag awydd busnes neu oedolion.
Gyda gofynion athrawon i sicrhau tracio ar yr unfan ar gyfer pob pwnc neu sgil, yn anffodus nad yw’r entrecomp yn caniatáu hyn. Maent yn sicr yn caniatáu tracio dros amser, megis newid lefelau a newid ffocws ar y sgil penodol. Felly, ar gyfer tracio parhaol nid y dewis gorau yw’r entrecomp.
Yn 2016 nad oedd y fframwaith wedi cael eu profi neu addasu tu allan i leoliad y bobl a oedd wedi’u creu, felly wrth iddynt brofi daw’r rhesymegai yma yma i fyny a gwelir yr angen am addasiadau i’w gwella yn ôl adborth y defnyddwyr (Bacigalupo et al, 2016).
Argymhelliad
Mae’r fframwaith entrecomp yn dda ar gyfer asesu nodweddion gwahanol greadigrwydd ond nid oes ganddo wir asesiad o greadigrwydd unigryw unigolyn. Mae’r fframwaith wedi’i anelu’n fwy at arweinwyr cwmnïau a busnesau yn hytrach nag asesiad i blant a phobl ifanc.
Argymhellir model newydd fel cymorth wrth ddatblygu creadigrwydd disgyblion yn y dosbarth. Y fodel yw’r Peiriant Arloesi gan Seelig (2012), siâp sy’n cyd-gloi ac nad oes dechrau na diwedd iddi. Caniateir unigolion i ddechrau eu proses arloesi lle bynnag y dymunwn.
Crëwyd y siâp gan gynnwys chwech agwedd sydd yn bwysig i ddatblygiad creadigol ac entrepreneuriol.
· Gwybodaeth
· Agwedd
· Dychymyg
· Diwylliant
· Adnoddau
· Cynefin
Esbonia Seelig (2016) bod fframio ac ail fframio syniadau yn hollbwysig. Datblygir mai nid yn unig y meddwl i gynhyrchu syniadau newydd ydyw ond mewn cyd-destun ysgol mae’n dysgu pwysigrwydd dyfalbarhad i’r disgyblion. Wrth feddwl am un syniad cychwynnol ac yna’n derbyn adborth i feddwl am fwy,  mae’n hybu’r dyfalbarhad ac yn datblygu’r meddwl dargyfeiriol. Hoffwn ffocysu ar ddatblygu’r elfen yma o greadigrwydd y disgyblion, sicrhau nad ydynt yn hapus gyda’r syniad cyntaf, i geisio rhoi sialens i’r meddwl yn ystod y broses.
Noda bod cydweithio ar ystod eang o ddrafftiau megis gwrthrych neu ddarn o waith yn dangos nad oes rhaid i fethiant fod yn rhan fawr o’ch bywyd. Os adeiladir ar waith yn gyson gan dderbyn adborth yn rheolaidd mi fydd methiant yn ymddangos fel rhan fach o’r broses gyfan. Os meddylir o ran dosbarth o blant, rhoddir tasg i greu cynnyrch ar gyfer y ffair Nadolig. Yn sicr y bydd un unigolyn yn meddwl am syniad a dyna bydd y syniad terfynol. Ni ellir ddadlau mae’r broses yn datblygu sgiliau cyd-weithio, ond nad ydy wir yn datblygu’r meddwl dargyfeiriol.
Felly dyma lle daw rôl yr athro i mewn er mwyn sicrhau bod ystod eang o syniadau ganddynt cyn penderfynu ar un penodol. Yna ar ôl penderfynu, hybir hwy i ofyn am adborth yn rheolaidd i wella’r cynnyrch yn lle methu ar y funud olaf.
Awgrymir pwysigrwydd diwylliant i’r broses. Amlyga Seelig diwylliant yw cerddoriaeth gefndirol unrhyw leoliad. Gwêl effaith mawr ar sut y mae person yn ymddwyn ac yn teimlo os mae diwylliant da â’r lleoliad. Yn bersonol, hwn yw’r elfen bwysicach i ddosbarth o blant , os nad oes diwylliant cryf, awyrgylch positif a chadarnhaol ni fydd y disgyblion yn hyderus i rannu syniadau ac i fod yn greadigol. Cysyllta hwn â Davies et al (2013) lle nodwyd bod ymchwil yn dangos effaith cadarnhaol ar hyder, gwytnwch, cymhelliant a sgiliau meddwl dysgwyr os mae’r amgylchedd yn greadigol.
Gwybodaeth yw’r sylfaen ar gyfer dychymyg. Mae dychymyg yn trawsnewid y wybodaeth i syniadau newydd. Cefnogir y broses gan adnoddau, cynefin a diwylliant. Agwedd sy’n dechrau proses y peiriant arloesi.
Datblygir creadigrwydd a sgiliau entrepreneuriol y disgyblion trwy agweddau’r peiriant arloesi gan ffocysu ar y sgil o feddwl yn ddargyfeiriol. Dechreuir trwy sicrhau bod adnoddau addas ar gael a diwylliant cadarnhaol i’r dosbarth. Mynnir sesiynau trafod syniadau yw’r dechreuad gorau i ddatblygu meddwl dargyfeiriol. Cysyllta hyn â model ‘The Leonardo Effect’ , trafodwyd syniadau yn sylfaen i’r prosiect. Yn gyffredinol, y bydd ymennydd plentyn yn mynd yn wyllt â syniadau ond yna gwelir newid i feddwl cydgyfeiriol sy’n atal y syniadau gorau i ymddangos.
Hyfforddir y disgyblion drwy fodel rôl sef yr athro, casglir llawer o syniadau gwahanol ar y bwrdd heb atal, dweud na wrth unrhyw syniad. O ganlyniad i hyn gellir ond gobeithio y bydd y cydweithio ar ryngweithio yn hybu digon o syniadau o’r meddwl dargyfeiriol.
Rhaid i’r broses sefydlu eu hun cyn gallu agor drysau i lawer mwy o ymchwil creadigol. Dechreuir plant gwenud cysylltiadau rhwng gwybodaeth a cysyniadau gwahanol. Yn ystod y brosesau rhaid sichrau bod adborth parhaol yn cael eu darparu oherwydd fel y nodir Chatfield (nodwyd yn Rao, 2019) mae cynnig adborth a phenodi targedau hirdymor a thymor byr yn gwella ymrywmiad cymdeithasol unigolion i’r dasg.
Asesu Creadigrwydd
Crëir asesiad ar greadigrwydd disgybl ar sail y chwe agwedd o’r peiriant arloesi. Asesir rôl mae’r disgybl yn cymryd yn ystod cydweithio, ar ba agwedd mae’r disgybl yn dechrau a’i gwybodaeth neu ddychymyg. Asesu agwedd y disgybl tuag at y dasg, a ydyn nhw’n rhyngweithio’n dda, ymglymiad i’r broses. Edrychir os oes menter ganddo/ganddi i ddefnyddio adnoddau i gefnogi’r proses.
Yng nghyd â’r peiriant arloesi, defnyddir tacsonomeg Blooms i asesu’r camau mae’r disgybl yn cymryd wrth feddwl am syniad a’i weithredu. Defnyddir cwestiynau i gychwyn datblygiad sgiliau uwch creadigrwydd y disgyblion. O ganlyniad, gwêl yn union beth a dyfnder eu dealltwriaeth greadigol o’r dasg neu sesiwn trafod syniadau.                                  Yn ogystal, hybir asesu cyfoedion gan nodi agweddau’r peiriant arloesi fel sail i’r asesu a thargedu. Mynnir ei fod yn bwysig i ffocysu ar y broses o gyrraedd yr ateb sy’n bwysig nid y man gorffenedig. (Cambridge International, dim dyddiad)
Pam bod creadigrwydd yn bwysig i’r disgybl?
[bookmark: _GoBack]Mynnir gwefan Edsys bod mynegiant creadigol yn helpu datblygiad emosiynol y disgybl ac yn hybu cyfranogiad i weithgareddau tîm. Wrth gynllunio amser ar gyfer creadigrwydd mae’n lleihau straen a gorbryder yr unigolion. Fe all agweddau o wers greadigol gwella ffocws disgybl i’r dasg, gan sicrhau bod adnoddau i gadw diddordeb.
Noda Azzam (2009) bod cwmnïau nawr yn gofyn am unigolion arloesol sy’n gallu meddwl mewn ffordd wahanol. O ganlyniad i hyn, rôl yr athro a’r cwricwlwm newydd yw i sicrhau bod ein disgyblion yn barod ar gyfer y dyfodol.
Esbonia PBS (dim dyddiad) gall creadigrwydd maethu datblygiad gwybyddol disgybl i feddwl am ffordd newydd o feddwl ac i ddatrys problemau. Amlyga bod annibyniaeth a rheolaeth hefyd yn elfen bwysig i’r broses creadigol.
[bookmark: cysill]Awgryma Penaluna (dim dyddiad) bod creadigrwydd yn hollbwysig i ymennydd disgybl er mwyn datblygu sut i fod yn gritigol o waith personol a hefyd, sut i fod yn agored i dderbyn adborth oddi wrth eraill. Honna Penaluna, er mwyn bod yn llwyddiannus yn greadigol ac ar gyfer y dyfodol bydd angen y sgil o edrych am ddewis a sut i fod yn hyblyg. Yn ychwanegol, esbonia bod pwysigrwydd creadigrwydd yn helpu gyda datblygiad yr ymennydd, o greu cysylltiadau rhwng y niwronau'r amygdala a hippcoampus. Gall hyn arwain at gymorth wrth gysylltu â meddwl dargyfeiriol.
‘Your ideas – big and small – are the critical starting point for innovations that propel us forward’ (Seelig, 2016)
Diweddglo
Wrth ddadansoddi’r holl ymchwil a gwaith ar greadigrwydd mae’n glir mai targed y dyfodol ydyw, er mwyn sicrhau bod ein plant a phobl ifanc yn cael yr addysg a hyfforddiant i ennill sgiliau entrepreneuriaeth. Cyhoeddir y World Economic Forum (2018) rhestr sgiliau 2022, cysyllta hyn â dibenion Donaldson ar gyfer plant Cymru. Addysgir athrawon plant a fydd yn ennill swyddi sydd heb eu creu eto oherwydd datblygiadau technoleg a sgiliau’r dyfodol. Mae creadigrwydd yn sylfaen i bopeth ond yn wahanol ffurf fel dangoswyd y fframwaith entrecomp. Gwêl agweddau cyson o greadigrwydd trwyddo ond heb y sgiliau cywir anwybyddir mwyafrif hyn wrth eu darllen.
 Nodir The Guardian (2018) mai technoleg sy’n arwain y dyfodol ac mae angen ffocysu ar sgiliau meddal unigolion law yn llaw a’i sgiliau gwybyddol. Mwy a mwy o gyflogwyr sy’n gofyn am sgiliau megis cyfathrebu, amlddisgyblaethol a meddwl yn feirniadol. Un wers a nodwyd Donaldson (2015) sydd angen ar y cwricwlwm newydd yw ‘mwy o sylw i sgiliau a phwyslais ar gymhwyso a meithrin uwch sgiliau, yn enwedig creadigrwydd (entrepreneuriaeth) a llythrennedd digidol’. Felly o ganlyniad i hyn mae’n hollbwysig bod sgiliau creadigrwydd unigolion yn cael eu parchu, boed yn greadigol mathemategol, greadigol cerddorol neu’n greadigol gwyddorol.
‘The human being is a creative species. We’re born creative. But we’re not alike in our creativity. We use it in different ways and in different degrees.’
(Caponigro, J.P. nodwyd yn Vanlini, N. 2017)

